Document ID: 32004D0485

Neuvoston päätös,
tehty 26 päivänä huhtikuuta 2004,
Euroopan yhteisön liittymisestä tullimenettelyjen yksinkertaistamisesta ja yhdenmukaistamisesta tehtyä kansainvälistä yleissopimusta (Kioton yleissopimus) muuttavaan pöytäkirjaan tehdyn päätöksen 2003/231/EY muuttamisesta
(2004/485/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
ottaa huomioon komission ehdotuksen,
sekä katsoo seuraavaa:
(1) Päätöksessä 2003/231/EY säädetään yhteisön liittymisestä Kioton yleissopimusta muuttavaan pöytäkirjaan sen lisäystä III lukuun ottamatta ja yhteisön liittymiskirjan tallettamisesta samaan aikaan, kun jäsenvaltiot tallettavat liittymiskirjansa.
(2) On mahdollista, että kaikki jäsenvaltiot eivät ole saattaneet kansallisia ratifiointimenettelyjään päätökseen 30 päivänä huhtikuuta 2004.
(3) Muutamat niistä valtioista, jotka liittyvät Euroopan unioniin vuonna 2003 tehdyn liittymissopimuksen mukaisesti 1 päivänä toukokuuta 2004, ovat kuitenkin jo tallettaneet Kioton yleissopimuksen muutospöytäkirjaa, mukaan lukien lisäykset I ja II, koskevat liittymiskirjansa Tulliyhteistyöneuvoston pääsihteeristöön.
(4) Sellainen juridinen tilanne olisi vältettävä, jossa tietyt jäsenvaltiot ovat sopimuspuolina kansainvälisessä yleissopimuksessa, johon yhteisö itse ei ole vielä liittynyt, vaikka suurin osa kyseisen yleissopimuksen määräyksistä kuuluu yhteisön yksinomaiseen toimivaltaan.
(5) Tästä syystä päätös 2003/231/EY olisi muutettava,
ON PÄÄTTÄNYT SEURAAVAA:
1 artikla
Korvataan päätöksen 2003/231/EY 3 artiklan 1 kohdan toinen virke seuraavasti:"Tämä tallettaminen tapahtuu 30 päivänä huhtikuuta 2004 samaan aikaan, kun kyseiseen päivään mennessä kansalliset liittymismenettelynsä päättäneet jäsenvaltiot tallettavat liittymiskirjansa."
2 artikla
Tämä päätös julkaistaan Euroopan unionin virallisessa lehdessä.
Tehty Luxemburgissa 26 päivänä huhtikuuta 2004.

Labels: 3
5